=== Nyere tid, fællesskab med byen Vrå ===
En gennemgang af katalogerne og jubilæumsbøgerne for Vrå-udstillingen viser, at medlemmerne af udstillingen har givet plads til vidt forskellige kunstneriske udtryk gennem årene, gennem gæsteoptræden af et stort antal kunstnere og ved optagelse af nye medlemmer. Medlem af udstillingen, arkitekten [[Jacob Blegvad]] skrev i et forord til kataloget i 2000: ''Vrå-udstillingen har været karakteriseret ved hvert år at udvise en utrolig mangfoldighed af kunstneriske udtryk. Det har altid været en overraskende, fornyende og inspirerende oplevelse, båret, som den er, af de mange udstilleres kunnen, seriøsitet og stædige arbejde for at videreudvikle deres udtryksmidler. Dette er nok endnu en af årsagerne til, at Vrå-udstillingen er en af Nordjyllands bedste tilbagevendende begivenheder.''<ref>Jacob Blegvad ''Forord bryder ingen trætte'' i katalog til Vrå-udstillingen 2000. Udgivet af Vrå-udstillingen 2000. </ref>
Historie Foreninger Organisationer